CELEX: 22003D0165
Language: ro
Date: 2003-11-07 00:00:00
Title: Decizia nr. 165/2003 a Comitetului mixt al SEE din 7 noiembrie 2003 de modificare a Protocolului 31 la Acordul SEE privind cooperarea în domenii specifice în afara celor patru libertăți

Anunţ juridic important

|

22003D0165

Jurnalul Oficial L 041 , 12/02/2004 p. 0069 - 0070 ediţie specială în limba cehă capitol 11 volum 08 p. 507  - 508 ediţie specială în limba estonă capitol 11 volum 08 p. 507  - 508 ediţie specială în limba maghiară capitol 11 volum 08 p. 507  - 508 ediţie specială în limba lituaniană capitol 11 volum 08 p. 507  - 508 LV.ES capitol 11 volum 08 p. 507  - 508 MT.ES capitol 11 volum 08 p. 507  - 508 PL.ES capitol 11 volum 08 p. 507  - 508 SK.ES capitol 11 volum 08 p. 507  - 508 ediţie specială în limba slovenă capitol 11 volum 08 p. 507  - 508

		Decizia nr. 165/2003 a Comitetului mixt al SEEdin 7 noiembrie 2003de modificare a Protocolului 31 la Acordul SEE privind cooperarea în domenii specifice în afara celor patru libertățiCOMITETUL MIXT AL SEE,având în vedere Acordul privind Spațiul Economic European, astfel cum a fost modificat de Protocolul de adaptare a Acordului privind Spațiul Economic European, denumit în continuare "acordul", în special articolele 86 și 98,întrucât:(1) Protocolul 31 la acord a fost modificat de Decizia nr. 47/2000 a Comitetului mixt al SEE din 22 mai 2000 [1].(2) Cooperarea dintre părțile contractante la acord a fost extinsă, prin Decizia nr. 47/2000 a Comitetului mixt al SEE din 22 mai 2000 pentru susținerea, pe o perioadă de cinci ani, a măsurilor destinate reducerii diferențelor economice și sociale dintre regiuni în vederea promovării consolidării continue și echilibrate a relațiilor comerciale și economice dintre părțile contractante. În acest scop, a fost stabilit un instrument financiar pentru perioada 1999-2003.(3) Clauza 10 alineatul (2) din apendicele 4 (Instrumentul financiar al SEE – Modalități de punere în aplicare) la Protocolul 31 la acord stipulează că statul beneficiar trebuie să propună Comisiei și Comitetului pentru instrumentul financiar un plan de proiect, în cadrul unei consultări prealabile, pentru validarea ideii.(4) Ca urmare a unei cereri motivate din partea unui stat beneficiar, Comitetul ar trebui să aibă posibilitatea de a renunța la etapa consultării prealabile, dacă această renunțare poate fi justificată în temeiul unor criterii obiective,DECIDE:Articolul 1Clauza 10 din apendicele 4 (Instrumentul financiar al SEE – Modalități de punere în aplicare) la Protocolul 31 la acord se modifică după cum urmează:1. La alineatul (2) se adaugă următorul text:"Comitetul poate renunța la etapa consultării prealabile, ca urmare a unei cereri motivate din partea statului beneficiar și în temeiul unor criterii obiective."2. Prima teză de la alineatul (3) se înlocuiește cu următoarea teză:"În eventualitatea unui rezultat pozitiv al consultării prealabile sau a renunțării la consultarea prealabilă, inițiatorul proiectului solicită BEI evaluarea proiectului."Articolul 2Prezenta decizie intră în vigoare în ziua următoare datei ultimei notificări către Comitetul mixt al SEE prevăzută la articolul 103 alineatul (1) din acord [**].Articolul 3Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.Adoptată la Bruxelles, 7 noiembrie 2003.Pentru Comitetul mixt al SEEPreședinteleA.S.S. Prințul Nikolaus von Liechtenstein[1] JO L 174, 13.7.2000, p. 59.[**] Nu au fost semnalate obligații constituționale.--------------------------------------------------